google/wiki40b huggingface dataset:
Grav (Bærum)

Grav er et boligstrøk i Bærum. Strøket grenser til Nadderud, Hosle og Øvrevoll. 
Området har sitt navn etter Grav gård som i 1971 ble tatt i bruk som Steinerskole. Utparsellering til villabebyggelse begynte i 1910, men de fleste husene i området ble bygget i etterkrigstiden. Gravbekken ble lukket i 1957. Grav og Voll idrettslag fra 1947 hører i dag under Hosle idrettslag. Den katolske kirken i Veståsen, Capralhaugen sykehjem og eldresenter, grøntområdet Hagabråten og Grav skole hører under Grav. Grav skole har sitt eget skolekorps som ble startet i 1923.
Michigan City kraftverk

Michigan City kraftverk er et kullkraftverk og et gasskraftverk i LaPorte County, delstaten Indiana i det nordlig-sentrale USA. Det har en installert produksjonskapasitet på 680 MW, fordelt på 4 blokker / turbiner. Dette er delstatens femtende største termiske kraftverk målt etter installert produksjonseffekt. 
Anlegget ble påbegynt omkring 1950 og stod ferdig i 1974. Brenselkilden er bitumenøst kull og naturgass.
Neorhyssemus

Utseende

Små (ca. 3 millimeter) gjødselbiller, forholdsvis slanke med kraftige bein, antennene ender i en vifte. Slekten minner mye om slekten Psammodius, men har mer avlang kroppsform. Kroppen er mer eller mindre sylindrisk og avlang. Pronotum har dype tverrfurer. Dekkvingene har fine punktrader, mellomdisse med opphøyde lengdelister. Beina er utviklet til korte men kraftige gravebein.

Levevis

Lite er kjent om biologien til disse artene, bortsett fra at noen av dem kommer til lys.

Utbredelse

Slekten er utbredt i Brasil og Guyana.
Osservatorio San Vittore

Osservatorio San Vittore er et astronomisk observatorium som befinner seg i Bologna, Italia, med observatoriumkode 552. Observatoriet har et 0,45 m Newton-speilteleskop.
Per januar 2010 er det oppdaget 98 asteroider ved observatoriet.
Ole Hamre

Prosjekt

Ole Hamre har siden 2006 arrangert Festspillene i Bergen sitt utendørsprogram, den såkalte OiOi-festivalen. OiOi står for Opplevelse, innlevelse, oppsikt og innsikt og under mottoet ”Sært og populært” er festivalens viktigste målsetting å få flere til å føle seg som en naturlig del av Festspillene i Bergen.
Hamre er initiativtaker og kunstnerisk leder for det multietniske ​barne- og ungdomsprosjektet Fargespill. Prosjektet har siden starten i 2005 bl.a. produsert forestillingene ”Fargespill”, ”Fargelys”, ”Flere farger”, "Fargespill-KORK" og "Fargespill + Real Ones". 100 barn og ungdommer fra 35 land, alle bosatt i Bergen, er aktører på scenen, og forestillingene har hatt over 165.000 besøkende til nå. Forestillingen er satt sammen av musikk og dans som aktørene har med seg fra sine respektive hjemland, kombinert med norsk folkemusikk og dans, ispedd elementer fra moderne global ungdomskultur.
Hamre er også mannen bak menneskeorgelet Folkofonen, et Audiovisuelt kunstformidlingsinstrument bestående av video og lyd av folk som synger en lang tone. Folkofonen har vært presentert ved en rekke anledninger; kongelig åpning av Festspillene 2007, utendørs åpning av Trondheim Kammermusikkfestival, åpning av Kulturminneåret 2009, NordWind-festivalen 2009 i Berlin og i samspill med Bergen Filharmoniske Orkester.
Kunst av næring er et annet av Hamres prosjekter. Dette er et samarbeidskonsept mellom kunstliv og næringsliv, der ideen er å skape kunst av lyd og bilder av spesifikk næringsvirksomhet. Innenfor dette konseptet har Hamre produsert en rekke audiovisuelle forestillinger og filmer på oppdrag fra næringslivet for blant andre Norsk Hydro, Statoil og BIR.
Noida

Geografi

Noida ligger gjennomsnittlig 200 moh. og grenser i vest og sørvest til elven Yamuna, i nord og nordvest til Delhi, i nordøst til byene Delhi og Ghaziabad og i nordøst, øst og sørøst til Hindon-elven. Noida faller i nedslagsfeltet til Yamuna-elven, og ligger på det gamle elveleiet. Jordsmonnet er leiraktig og rikt på næringssalter. Det er egnet for dyrking av sesongavhengige grønnsaker, korn som hvete og avlinger som sukkerrør. Med den raske urbaniseringen har grønnsaker og frukt blitt de viktigste avlingene. Området har tørre løvtrær som saltre, shesham og teak.

Demografi

Ved folketellingen i 2001 hadde Noida en befolkning på 293 908 innbyggere. Av disse var 55 % menn og 45 % kvinner. Gjennomsnittlig lesekyndighet var 80 %, noe som var mye høyere enn landsgjennomsnittet på 59,5 %. Av mennene var det 84 % som kunne lese, mens 78 % av kvinnene var lesekyndige. 14 % av Noidas befolkning var barn under 6 år.
Noida har i dag har en befolkning på mer enn 500 000 innbyggere, spredt over et område på 203,16 km². Rundt 50 % av innbyggerne pendler til og fra Delhi hver dag på grunn av arbeid.
Aleksander II av Makedonia

Liv

Selv om Aleksander ikke var umyndig, var han fortsatt en meget ung mann da han arvet tronen. Det førte til umiddelbare problemer for den nye kongen da fiender av hans familie gikk til krig. Han sto på samme tid overfor en illyrisk invasjon fra nordvest og et angrep fra øst av en Pausanias, en makedoner av uklar bakgrunn som gjorde krav på tronen. Pausanias erobret raskt noen makedonske byer, og truet dronningmoren Eurydike som var i palasset i Pella med sine unge sønner. Aleksander fikk beseiret sine fiender ved den athenske generalen Ifikrates (Amyntas' adopterte sønn i henhold til en tidligere allianse) som hadde seilt opp langs den makedonske kysten for å gjenerobre Amfipolis.
På forespørsel fra aleuadene i Larisa blandet Aleksander seg inn i en borgerkrig i Thessalia. Han fikk kontroll over Larisa, og flere andre byer, men til tross for de løfter han hadde gitt, plasserte han makedonske garnisoner i dem. Det provoserte en fiendtlig reaksjon fra bystaten Theben, den ledende militære makten i antikkens Hellas på denne tiden. Hærføreren Pelopidas fra Theben fordrev makedonerne fra Thessalia, og nøytraliserte deretter Aleksander ved å støtte ambisjonene til Aleksanders svoger Ptolemaios fra Aloros. Som en del av den nye alliansen ble hans yngste bror Filip ført til Theben som gissel og garanti for at avtalen ble opprettholdt.
Under en festival i 369 f.Kr. ble Aleksander myrdet på tilskyndelse av Ptolemaios. Pelopidas måtte igjen komme og sikre freden. Den nye avtalen sørget for at Perdikkas III ble den neste kongen, men at Ptolemaios styrte som hans regent da han ikke var myndig. I 365 f.Kr. tok Perdikkas III hevn over mordet på sin bror ved å drepe Ptolemaios og ta kontrollen over tronen selv. Hans eneherredømme varte ikke lenge, og døde i et slag i 359 f.Kr. Det åpnet for at Filip II kunne bli konge.
Arne C. Gabrielsen

Forfatterskap

Arne C. Gabrielsen skrev boken: «Adgang kun for troende» utgitt på Filadelfiaforlaget i 1957.
Berlin og Tyskland eparki (Moskva-patriarkatet)

Historie

Eparkiet ble grunnlagt i den sovjetiske okkupasjonssonen i Tyskland, det senere DDR, i 1945. Det hadde først navnet Berlin og Belgia eparki, men Belgia ble i 1948 skilt ut som Brussel og Belgia eparki. Navnet var så Berlin og Tyskland eparki (1948–60), Berlin og Sentral-Europa eparki (1960–90) og Berlin og Leipzig eparki (1990–92).
1960 ble det også oppretta et eparki for Vest-Tyskland med sete i München. Dette ble i 1971 delt i Baden og Bayern eparki og Düsseldorf eparki. 1992 ble de tre tyske eparkiene igjen forent under navnet Berlin og Tyskland eparki.
Calcodes

Utseende

Store, blanke hjortebiller. Hannens kjever er hos mange lange og gevirlignende, hos andre korte og brede. Hodet er påfallende firkantet. Som vanlig hos hjortebiller er hunnen mye mindre enn hannen.

Levevis

Larvene utvikler seg i råtne trestammer.

Utbredelse

Slekten er utbredt på Sri Lanka, i Indokina og i Indonesia øst til Sulawesi og Flores.
Farman MF.11

Konstruksjon og utvikling

Det var i hovedsak en Farman MF.7 med en kraftigere motor, mer robust og og et mer aerodynamisk skrog, cockpit var montert på stag over den undre vinge. Flyet var også utstyrt med maskingevær som ble betjent av observatøren som derfor var plassert foran piloten.

Flyet i bruk

MF.11 ble brukt av både britiske og franske luftstridsstyrker på vestfronten tidlig under første verdenskrig. Som lett bomber fløy den det første bombetokt under krigen den 21. desember 1914 da en FM.11 fra Royal Naval Air Service angrep tysk artilleri nær Oostende i Belgia.
MF.11 ble trukket fra førstelinje på Vestfronten i 1915, men fortsatte å bli brukt av franske styrker i  Makedonia og i Midtøsten, mens britiske styrker også brukte den i Dardanellene, Afrika og Mesopotamia.
I Italia ble MF.11 lisensbygget av Societa Italiano Aviazione, et Fiat selskap. Disse gikk under betegnelsen SIA 5. Fra tidlig 1915 ble de  utstyrt med et fast foroverrettet maskingevær. Flyet var utstyrt med en 100 hk Fiat A.10 motor.
I 1916 kjøpte Australia noen MF.11 som treningsfly.
Iransk standardtid

Iransk standardtid (IRST) eller Irantid (IT) er tidssonen som brukes i Iran.
IRST er fastlagt til UTC+3:30, som betyr at IRST er tre og en halv time foran UTC. IRST er definert ved meridianen 52,5° øst. Dette er Irans offisielle meridian, og den definerer også den iranske kalender.
Iran brukte ikke sommertid fra 2005 til 2008, etter en avgjørelse av president Ahmadinejad. Det iranske parlamentet bestemte imidlertid i 2007 at sommertid skulle gjeninnføres fra 2008, men den iranske regjeringen motsatte seg dette. Etter en tids diskusjon valgte likevel Ahmadinejads regjering å følge parlamentets vedtak, og Iransk sommertid, kalt IRDT (Iran Daylight Time), ble gjeninnført fra 21. mars 2008.
Mahmoud Abdel Aziz

Landslaget

Han ble tatt ut i Egypts bruttotropp til VM i fotball 2018 i Russland, men ble vraket da troppen ble kuttet ned til den endelige 23-mannstroppen.
Eddy de Neve

Biografi

De Neve var sønn av Eduard Karel Alexander de Neve, en major Nederlands Øst-India armé og Johanna Christina Fokker. Faren til de Neve døde da Eddy var omtrent ti år gammel, og deretter flyttet familien tilbake til den Haag i Nederland. Eddy de Neve debuterte for fotballklubben Quick, og senere, da han ble med i Nederlands hær, spilte han også for Velocitas Breda, assosiert med krigsskolen der. Eddy de Neve flyttet til HBS Craeyenhout i 1905 og vant Eredivisie i sin første sesong tilbake i Haag. 
Eddy de Neve skrev historie da han var med i Nederlands første landskamp, mot Belgia, den 30. april 1905. Han scoret først for Nederland etter 80, minutter. Etter et nederlandsk selvmål gikk kampen til ekstraomganger, der de Neve scoret tre ganger til, slik at kampen endte 4-1.
Eddy de Neve ble også med i returkampen i Rotterdam, der han scoret to av Nederlands fire mål i en 4-0-seier. Hans tredje og siste landskamp ble spilt den 13. mai 1906, der Belgia vant 3-2. de Neve scoret ikke denne gangen.
de Neve fortsatte i hæren til 1909, og jobbet med vekslende hell på plantasjer og i diverse nederlandske selskap. Hans liv var ellers relativt tragisk: hans bror ble spist av kannibaler på Sumba. Han giftet seg den 14. august 1914 i Lubuk Sinapeng i Nederlandsk Øst-India, og fikk en sønn. Etter tolv år skiltes de t, og Gilles jr. døde i flykrasj i 1941. Under krigen ble Eddy de Neve plassert i en japansk konsentrasjonsleir og døde der 30. oktober 1943.
Krasnyj Kut

Historie

Krasnyj Kut ble i 1837 grunnlagt av nybyggere fra guvernementet Kharkov. Den fikk bystatus i 1966.

Næringsliv

Krasny Kut er sentrum for et jordbruksområde, og næringsmiddelindustri er byens viktigste næring. Det fins også et jernbaneverksted i byen.
Lophorrhina canui

Utbredelse

Arten lever på São Tomé og Príncipe.
Rock vs. Opera

Rock vs. Opera er et musikkalbum med Dollie De Luxe, utgitt i 1986.
Coscinocera omphale

Utseende

En meget stor, brun påfuglspinner. Hannens vingespenn er ca. 180 millimeter, hunnen er litt større. Hannens forvinger er litt sigdformede, bakvingene trukket ut til en lang stjert. De gjennomsiktige flekkene på vingene er omgitt av en svart ring. Hunnen er lysere brun, de gjennomsiktige flekkene er større og dråpeformede og bakvingen er ikke trukket ut til en stjert, men har en bredt forlenget bakflik.

Levevis

Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De svære hunnene sitter mest i ro og sender ut feromoner, som de aktive hannene kan merke på lang avstand.

Utbredelse

Arten lever på Bismarckøyene.
Atlantis: En forsvunnet verden (film)

Filmens handling

Milo Thatch har hatt en drøm siden han var liten, å finne byen Atlantis, som på mystisk vis forsvant ned i havet. En dag tar professor Whitmore kontakt med unge Thatch og overrekker han «vokterens bok», i bytte mot å hjelpe dem på deres ferd mot å finne Atlantis, ettersom Milo er den eneste som kan det utdødde Atlantiske språket. Før Milo vet ord av det er han på båten med et mannskap Whitmore hyret til ekspedisjonen. Sammen med Dr. Sweet, mekanikerjenta Audrey og mange flere kjemper de seg igjennom en vanskelig vei, fylt med et urtidsmønster og mange skapninger før de endelig kommer frem til Atlantis. Her møter Milo den vakre prinsessen Kida, men oppdager at noen av de andre av mannskapet har andre planer med byen...
Rupert av Pfalz

Bakgrunn

Rupert var sønn av Fredrik V av Pfalz og Elisabeth av Bøhmen, den eldre broren til Sophia av Hannover og nevø av kong Karl I av England, som utnevnte han til hertug av Cumberland og jarl av Holderness.
Yuriko Shima

Landslaget

Yuriko Shima spilte 4 landskamper for Japans kvinnelandslag. Hun ble tatt ut i Japans tropp til Asiamesterskapet i fotball for kvinner 1981.
Sjonken

Sjonken (eller Sjunken) (278 moh) er en innfallsport til og populært utgangspunkt for turer i Romeriksåsene.
Sjonken ligger i et snørikt område i Nannestad kommune og er dermed spesielt populært utgangspunkt for skiturer tidlig høst og sen vinter. Fra Sjonken går det grusveier (bom) mot Bjertnessjøen og Råsjøen.
Sykkelvei

Sykkelvei er en egen vei beregnet for syklister. Sykkelveier er i første rekke anlagt i og omkring store byer i land hvor myndighetene, nasjonale eller lokale, har satset spesielt for å legge til rette for bruk av sykkel, særlig til arbeidsreiser. 
I Norge er det få eksempler på sykkelveier; det vanlige er at syklende og gående sammen henvises til en gang- og sykkelvei. Imidlertid har man flere steder valgt å dele slike gang- og sykkelveier i separate gang- og sykkelveier, såkalte sykkelvei med fortau.
For å kalles sykkelvei må veien være separat fra andre typer trafikanter, motoriserte såvel som mer myke trafikanter, fotgjengere. Motoriserte sykler kan tillates på en sykkelvei. En sykkelvei skiller seg fra et sykkelfelt ved at sistnevnte er et separat kjørefelt  i veibanen for syklister.

Traseer

En sykkelvei kan ha trafikk i begge retninger, og kan være delt med midtlinje i to felt, ett i hver retning. Sykkelveien kan følge en vanlig vei for motorisert trafikk, atskilt ved en kantstein, parkeringsplasser, en grønn sone: eller sykkelveien kan være trukket som en egen trasé gjennom landskapet. I flere tilfelle er traseer etter nedlagte jernbaner anvendt som sykkelveitraseer. 
Begrepet sykkelvei anvendes også om spesielle veitraseer som ansees å egne seg bedre til sykling enn andre alternative ruter, vanligvis på grunn av mindre biltrafikk og naturskjønne omgivelser, selv om ikke traseen er eksklusivt forbeholdt syklister. 
Sykkelvei anvendes også om separate veitraseer tilrettelagt for syklister, f.eks. Rallarveien over Hardangervidda. Her følger sykkelveien en historisk anleggsvei, anlagt for arbeidet med Bergensbanen. 
Nederland og Danmark er kjent som land der det er lagt spesielt godt til rette for syklister som trafikantgruppe, med et utstrakt sykkelveinett.
Masalit

Masalit (masara på masalit; arabiskماساليت) er en folkegruppe i Darfur i vestlige Sudan og i Wadai i østlige Tsjad. De snakker Masalit (språk), et Nilosaharisk språk av Mabangruppen. De talte om lag 250.000 i 1983.
Mellom 1884 and 1921 hadde de en stat som de kalte Dar Masalit.
Masalitfolket er velkjent for å være fromme muslimer.
Kamp om land og beiterettigheter mellom masalitter og andre bofaste folkegrupper og nomadiske arabisktalende grupper, har stått sentralt i Darfur-konflikten. Masalittene har sammen med furfolket utgjort kjernen i opprørsbevegelsen Sudan Liberation Movement (SLM) i Darfur, som har kjempet mot regjeringshæren og arabiskdominert Janjaweed-milits. I motsetning til andre opprørsbevegelsen, den zaghawadominerte Justice and Equality Movement (JEM), inngikk SLM en fredsavtale med regjeringa i Khartoum i 2006.
Boyne

Boyne (irsk: Abhainn na Bóinne) er en elv i provinsen Leinster i Irland. Den er om lag 112 kilometer lang. 
Boyne har sitt utspring ved Trinity Well i Newbury Hall, nær Carbury i grevskapet Kildare, og renner mot nordøst gjennom grevskapet Meath før den når Irskesjøen ved byen Drogheda i grevskapet Louth. Dalføret elven renner gjennom kalles Boynedalen. Det er mulig å fiske laks og ørret i elven.
Trass i at det er en forholdsvis kort elv, har Boyne hatt stor historisk betydning. Den passerer nær den gamle byen Trim og Trim Castle, det gamle hovedsetet for Irlands overkonger i Tara, Navan, Newgrange med sine rike arkeologiske funnsteder (på UNESCOs verdensarvliste), Mellifont Abbey og endelig middelalderbyen Drogheda. I Boynedalen finnes også andre arkelologiske og historiske minnesmerker, som Kells, keltiske høykors, gamle slott og festningsanlegg og mere. Slaget ved Boyne var et av de viktigste slagene i Irlands historie, og fant sted ved elven i nærheten av Drogheda i 1690.
Elven har vært kjent i uminnelige tider. Allerede Ptolemaios som tegnet det første kjente kart over Irland på 100-tallet took med Boyne. På hans kart kalles elven Bovinda. I irsk mytologi fortelles det at elven ble skapt av Boann.

Vikingskip

I 2006 ble det funnet levninger av et norrønt skip i Drogheda mens man drev oppmudring. Skipet skal bli utgravd da det er en fare for navigasjonen. Det er mellom 9 og 16 meter lang og beskrevet som klinkerbygd, og dateres antagelig fra tidlig middelalder.
Olympiastadion (Berlin)

Historie

Før de olympiske leker i 1936 ble dagens Olympiastadion med Olympischer Platz bygget. Under andre verdenskrig tok bygningen lite skade og de britiske okkupasjonsstyrkene brukte det som hovedkvarter fram til 1994.

Friidrett

VM i friidrett 2009 og EM i friidrett 2018 ble arrangert på Olympiastadion.
Androide

En androide er en robot laget for å etterligne et menneske, vanligvis både utseende- og oppførselsmessig. Ordet er avledet fra det greske andr-, «som betyr mann», og sufikset -eides, som pleide å bety «av arten lik» (fra eidos «art»). Ordet droid som er en robot i Star Wars-universet, er avledet fra denne meningen. Så langt er dette begrepet i all hovedsak knyttet til science fiction-domenet, ofte i forbindelse med film og TV. Dog, i dag finnes det noen humanoide roboter.
Pachysticus

Utseende

Middelsstore, nokså kraftige, brunlige trebukker. Antennene er nokså kraftige, av varierende lengde. Hodet er fremstrakt. Pronotum er avrundet sekskantet. Dekkvingene er nesten jevnbrede. Beina er middels lange, noe kraftige.

Utbredelse

Artene er endemiske for Madagaskar.
Lumbago

Årsak

I korsryggen er det flere muskler som kan være årsak til smerte, særlig ved inaktivitet og over- eller feilbelastning. Ryggsøylen i korsryggen er ofte utsatt for holdningsfeil og skjevheter, skoliose. Dette kan gi overbelastning av muskulaturen langs ryggraden. Slitasjeforandringer i mellomvirvelskiver gir ofte smerter. Dette kan sees på røntgenbilder som reduserte skivehøyder og som forkalkninger langs kanten av rygghvirvlene. Ryggsmerter, nedsatt funksjon, svekket muskulatur og/eller svakheter i muskelsamspillet i hofte/rygg er veldig vanlig og skyldes ofte inaktivitet.  
Langs ryggsøylen går det ligamenter som kan bli betente og forårsake smerte.
Mariann Mimi Maróty

Sesongen 2016/17

Maróty deltok i det østerrikske mesterskapet i alpint i februar 2017, og kom der på 15.-plass i storslalåm i seniorklassen, og 17.-plass i juniorklassen. Hun deltok i slalåm under VM i alpint 2017 i St. Moritz, men kjørte ut i kvalifiseringen, og deltok ikke i hovedrennet. Under det bulgarske mesterskapet i alpint 2017 kom hun på åttendeplass i slalåm og sjetteplass i storslalåm.

Sesongen 2017/18

Hun deltok i det italienske mesterskapet i alpint 2018, og kom på 14.-plass i slalåm. I juniorklassen kom hun på 10.-plass i slalåm. Hun deltok også i det østerrikske mesterskapet, og kom der på 32.-plass i storslalåm i seniorklassen og 35.-plass i juniorklassen.  
Under Junior-VM i alpint 2018 kom hun på 62.-plass i storslalåm, men kjørte ut i slalåmen. 
Maróty representerte Ungarn under Vinter-OL 2018 i Pyeongchang. I slalåm endte hun på 53.-plass, men i storslalåm ble hun diskvalifisert i andre omgang.
Natriumsulfat

Fremstilling

Natriumklorid og svovelsyre reagerer og danner natriumsulfat og saltsyre:

  2NaCl + H₂SO₄ → Na₂SO₄ + 2HCl
Natrium og svovelsyre reagerer og danner natriumsulfat og hydrogengass:

  Na + H₂SO₄ → Na₂SO₄ + H₂
Lut og svovelsyre reagerer og danner natriumsulfat og vann:

  2NaOH + H₂SO₄ → Na₂SO₄ + 2H₂O

Bruk

Natriumsulfat brukes i vaskemiddel, papir, tekstiler og glass.
Natriumsulfat dekahydrat kan benyttes til å lagre energi i solceller. Det blir flytende i solvarmen og tar opp energi. Det krystalliserer når temperaturen går under 32 °C og avgir store mengder med krystallisjonsvarme.
Spyridon Louis

Forberedelsene

Etter at man hadde besluttet å gjenoppta tradisjonen med olympiske leker i 1894, begynte forberedelsene til de første lekene i Athen. Maratonløpet skulle være en av øvelsene, et løp som aldri tidligere var blitt arrangert. Forslaget kom fra franskmannen Michel Bréal, som var inspirert av legenden om sendebudet Fidippides, som hadde løpt fra byen Marathon til Athen for å fortelle om atenernes seier i slaget ved Marathon.
Grekerne viste stor interesse for den nye øvelsen, og det ble arrangert kvalifiseringsløp for de greske deltakerne. Det olympiske maratonløpet ble arrangert 10. april (eller 29. mars etter den julianske kalender, som grekerne brukte den gang). Det greske publikummet utviste stor interesse for lekene, men var skuffet over at ingen av friidrettsøvelsene var blitt vunnet av grekere. At seieren i diskos, en klassisk gresk øvelse, hadde gått til amerikaneren Robert Garrett, hadde vært spesielt tungt å svelge. Siden maratonøvelsen var så tett knyttet opp mot den greske historien, ville et gresk maratongull være svært kjærkomment.

Etter OL

I 1926 ble Louis arrestert, mistenkt for å ha forfalsket militære dokumenter. Etter at han hadde sittet i fengsel i over ett år, ble han frifunnet. Saken skapte store overskrifter i pressen.
Hans siste offentlige opptreden kom i 1936, da han var invitert som hedersgjest til Sommer-OL 1936 i Berlin. 
Noen uker før Tysklands invasjon av Hellas, døde Louis i hjembyen Marousi. Mange sportsklubber, både i Hellas og andre land, bærer fremdeles hans navn. Det gjør også hovedstadionet i det olympiske sportskomplekset der sommerlekene i 2004 ble arrangert.
Ombudsmannen for sivile vernepliktige

Ombudsmannen for sivile vernepliktige var Stortingets ombudsmann for saker av tjenestelig karakter for personer som utførte, eller skulle utføre, sivil verneplikt. Sivil verneplikt ble opphevet i 2012.
Psilopygida

Utseende

Små til middelsstore (vingespenn 35-50 millimeter) påfuglspinnere. Vingene er brune, grå eller gule og rosa, uten påfallende flekker, bånd eller andre tegninger bortsett fra store, ulikt fargede felter.

Levevis

Som vanlig hos påfuglspinnere kan larvene finnes på mange forskjellige busker og trær. De spinner ikke noen kokong, men graver seg ned i jorden for å forvandle seg til en puppe i et utgravd kammer. De voksne sommerfuglene tar ikke næring til seg.

Utbredelse

Slekten er utbredt i Sør-Amerika.
Des Joachims vannkraftverk

Des Joachims vannkraftverk, også kjent under navnet Deep River, er en demning med et vannkraftverk på elva Ottawa i det sentral-sørlige Canada. Anlegget har et totalt installert vannkraftpotensial på 429 MW. Det er opprinnelig fra 1951, men er siden oppgradert og fornyet. Operatør er selskapet Ontario Power Generation.